**PRILOG II.**

USLUGA ORGANIZACIJE SAJMA OBNOVLJIVIH IZVORA ENERGIJE

**CRO EEE 2016**

PROJEKTNI ZADATAK

Sajam obnovljivih izvora energije organizira se kao godišnja manifestacija međunarodnog karaktera koja je do sada bila organizirana šest puta.

Cilj nabave je usluga organizacije Sajma obnovljivih izvora energije CRO EEE u 2016. godini (u daljnjem tekstu: *Sajam*)

Sajam se treba održati u Gradskoj sportskoj dvorani Varaždin, Šetalište Franje Tuđmana 1.

Najam Gradske sportske dvorane osigurava Grad Varaždin (najam ne uključuje troškove čišćenja, zaštitarsku i vatrogasnu službu).

Osnovni uvjeti za organizaciju sajma:

1. na Sajmu mora sudjelovati minimalno 30 izlagača od čega barem 25 izlagača koji djeluju u području obnovljivih izvora energije i energetske učinkovitost,
2. ulaz na Sajam mora biti besplatan za sve posjetitelje,
3. Sajam se mora održati najkasnije do 30. studenog 2016. godine u trajanju od petka do nedjelje (tri dana).

(*usklađeno sa terminima održavanja sličnih priredaba u RH i drugim javnim događanjima u Gradu*).

Ponuda mora obuhvatiti slijedeće:

1. Organizacija Sajma

* animacija izlagača i evidencija prijave izlagača,
* administriranje i dizajniranje web stranice na službenoj domeni [www.cro-eee.com](http://www.cro-eee.com),
* organizacija prostora i osiguranje uvjeta prema zahtjevima izlagača,
* postavljanje info punkta,
* osiguranje uvjeta i angažman predavača za održavanje najmanje dva stručna predavanja i dvije radionice,
* suradnja s tehničkim službama u Gradskoj sportskoj dvorani Varaždin,
* organizacija i postavljanje smjerokaza do mjesta održavanja Sajma,
* organizacija vanjskog prostora Sajma,
* u suradnji s protokolom Grada Varaždina organizirati svečano otvorenje Sajma,
* osigurati moderatora za svečanost otvaranja Sajma,
* osigurati službenog fotografa za otvaranje Sajma,
* organizirati domjenak za svečano otvaranje Sajma (min. 100 osoba),
* osigurati čišćenje prostora, zaštitarsku i vatrogasnu službu za vrijeme trajanja Sajma,
* poduzeti sve ostale potrebne aktivnosti za čitavo vrijeme trajanja Sajma kao što su: prijava skupa policiji, prijava skupa ZAMP-u, polica osiguranja , čišćenje i odvoz smeća i sl.,
* priprema akreditacija za izlagače,
* izrada kataloga Sajma.

1. Promidžba (marketinga i promocija Sajma prema potencijalnim izlagačima i zainteresiranoj javnosti te zakup oglasnog prostora u medijima)

* promidžba Sajma na nacionalnoj i regionalnoj razini (oglašavanje, tiskovna konferencija, objave i sl.),
* izrada banera, letaka i ostalog propagandnog materijala,
* zakup prostora i oglašavanje na javnim mjestima (jambo plakati, citylight i sl.)

Ponuditelj se obvezuje izraditi medijski plan koji će uključivati popis medija i broj termina objava u pojedinom mediju.

1. Oprema za sajam (štandovi, audio-video oprema, pozornica,…)

* postavljanje i uređenje pozornice za svečanost otvorenja Sajma,
* osiguranje i postavljanje štandova standardne veličine 16 m2 odnosno prema zahtjevima izlagača,
* osiguranje audio video opreme za sve potrebe održavanja Sajma,
* osiguranje sve ostale opreme za održavanje Sajma.

Kriterij za odabir ponude će biti ekonomski najpovoljnija ponuda koja će biti izračunata prema apsolutnom modelu u kojem su kriteriji izraženi kroz određeno novčani iznos.

Kriteriji za odabir ponude su slijedeći:

1. cijena (PP)
2. udio sredstava za oglašavanje i marketing u ukupnom trošku manifestacije (PO)
3. iskustvo u organizaciji sličnih manifestacija (PI)

ENP će se izračunati prema slijedećoj formuli:

**UC = PC – PO - PI**

*pri čemu je*

UC – usklađena cijena

PC – ponuđena cijena

PO – udio sredstava za oglašavanje i marketing u ukupnom trošku manifestacije

PI – iskustvo u organizaciji sličnih manifestacija

PO – udio sredstava za oglašavanje i marketing u ukupnom trošku manifestacije

Grad Varaždin je predvidio da minimalan udio sredstava za marketing i oglašavanje mora biti 20% u odnosu na ukupne troškove .

Iznos ponude u kojima je iskazan veći udio sredstava za oglašavanje i marketing od navedenog biti će umanjen kako slijedi:

|  |  |
| --- | --- |
| Udio sredstava za marketing i oglašavanje ukupnim troškovima | Iznos umanjenja |
| ≤ 20 % | 0,00 kn |
| 21 – 25 % | 5.000,00 kn |
| 26 – 30 % | 10.000,00 kn |
| 31 – 35 % | 15.000,00 kn |
| > 35 % | 20.000,00 kn |

PI – iskustvo u organizaciji sličnih manifestacija

Dosadašnje iskustvo u organizaciji sličnih manifestacija dokazuje se popisom ugovora o uslugama organizacije sličnih manifestacija, izvršenih u godini u kojoj je započeo postupak nabave i tijekom tri godine koje prethode toj godini. Popis ugovora sadrži iznos, datum pružene usluge i naziv druge ugovorne strane, a kao dokaz o uredno izvršenoj usluzi popisu se prilaže potvrda izdana i potpisana od naručitelja.

Ponuditelju koji ima veći broj uspješno organiziranih manifestacija sličnog karaktera umanjiti će se iznos ponude kako slijedi:

|  |  |
| --- | --- |
| Broj manifestacija | Iznos umanjenja |
| jedna manifestacija | 0,00 kn |
| dvije do pet | 5.000,00 kn |
| pet do deset | 10.000,00 kn |
| više od deset | 15.000,00 kn |

Grad Varaždin će odabrati kao najpovoljniju onu ponudu koja će imati najnižu usklađenu cijenu (UC).

Usklađena cijena ima isključivu svrhu odabira ekonomski najpovoljnije ponude.

Grad Varaždin će na temelju odabira ekonomski najpovoljnije ponude prihvatiti ponuđeni iznos odabrane ponude.

S odabranim ponuditeljem će se sklopiti ugovor o pružanju usluge.

Odabrani ponuditelj je dužan prije potpisivanja ugovora dostaviti bjanko zadužnicu u visini od 100.000,00 kn kao garanciju za uredno ispunjenje obaveze.

Za sva odstupanja od zadanih parametara iz ovog Projektnog zadatka i ponude, na temelju koje će se izvršiti odabir najpovoljnije ponude, predviđa se ugovorna kazna.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TROŠKOVNIK

|  |  |  |
| --- | --- | --- |
| r.br. | Usluga | Iznos bez PDV-a |
|  | Organizacija |  |
|  | Promidžba |  |
|  | Oprema za sajam |  |
| UKUPNO: | |  |
| Iznos PDV-a: | |  |
| SVEUKUPNO: | |  |